Kanaďan sa objavil ako hosť v televíznej šou Jamesa Cordena a posadil sa s ním za jeden stôl plný bizarných "dobrôt". Buď pravdivá odpoveď na otázku alebo možnosť ochutnať vtáčie sliny, býčí penis či jogurt so sušenými mravcami.
Hostiteľ James Corden sa s Bieberom nemaznal a rovno sa ho opýtal na to, ktorá z kamarátok jeho manželky Hailey Baldwinovej z trojice Kendall Jenner, Gigi Hadid a Cara Delevingne je mu najbližšia.
"V poriadku. Kendall, Gigi a Cara Delevingne," vymenoval pohotovo Bieber. "Takže tvrdíš, že Kendall je tvoj obľúbenec," vzápätí ho konfrontoval moderátor. "Pozri sa, Kendall poznám najlepšie. Strávil som s ňou najviac času, je to naša dobrá kamarátka. Nestrávil som veľmi veľa času s Gigi a tiež nie s Carou," začal vysvetľovať Bieber.
"Nemám vôbec nič proti týmto dvom babám, akurát s Kendall mám lepší vzťah… A nechcem jesť býčí penis," doplnil ešte so smiechom Bieber.
Podivným jedlám sa však v tejto "hre" nevyhol. Keď totiž dostal otázku, v ktorej krajine sú najhorší fanúšikovia, namiesto odpovede rovno siahol po smoothie s čili a krevetami.